

รายงานการประชุมสภาเทศบาลตำบลพลวง
สมัยสามัญ สมัยที่ ๔ ครั้งที่ ๑ ประจำปี ๒๕๖๓
วันที่ ๒๔ พฤศจิกายน ๒๕๖๓ เวลา ๐๙.๓๐ น.
ณ ห้องประชุมสำนักงานเทศบาลตำบลพลวง

ผู้มาประชุม
1. นายกาหลง 		สุขโข			ประธานสภาเทศบาลตำบลพลวง
2. นางเยาวเรศ		สนั่นวงศ์			รองประธานสภาเทศบาลตำบลพลวง
3. นางสาวบังอร 	อยู่ในธรรม		สมาชิกสภาเทศบาล
4. นายจารึก		สุขโข			สมาชิกสภาเทศบาล
5. นายชำนิ		สิงขรบาท		สมาชิกสภาเทศบาล
6. นายวิชา 		วงษ์สารสิน		สมาชิกสภาเทศบาล
7. นางสาวพรชญา	ศรีแก้ว			สมาชิกสภาเทศบาล
8. นายทินกฤต 		มาประจักษ์		สมาชิกสภาเทศบาล
9. นายณัฐพล		บุญทับ			สมาชิกสภาเทศบาล
10. นางสาวอัมพร	ภูแก้ว			เลขานุการสภาเทศบาล

ผู้ลาประชุม	๑      คน	   ผู้ขาดประชุม       -     คน

ผู้เข้าร่วมประชุม
1. นายวันชัย		อิงขนร			นายกเทศมนตรีตำบลพลวง
2. นายณัทณพงศ์ 	อินทอง			รองนายกเทศมนตรี
3. นายบรรยูร		สุคนธ์			ที่ปรึกษานายกเทศมนตรี
4. นายศิรพงษ์		เผื่อนประไพ		เลขานุการนายกเทศมนตรี
5. นางสาวธวัลรัตน์	นามธรรม		ปลัดเทศบาล
6. นางเบญจมาศ 	สุขปิติ			ผู้อำนวยการกองคลัง
7. นายภาณุพันธ์	ธาระเขตต์		หัวหน้าฝ่ายแบบแผนฯ รักษาราชการแทน
ผู้อำนวยการกองช่าง
8. นางสาวคชาพร 	เจียมสูงเนิน		นักวิชาการศึกษา รักษาราชการแทน
ผู้อำนวยการกองการศึกษา
9. นางสาวจารุวรรณ	ทองใบ			เกษตรอำเภอเขาคิชฌกูฏ
10. นายวิชชุ 		ใจตรง			นักวิเคราะห์นโยบายและแผน
11. นางประภาพร 	ภิรมย์ชม		นักจัดการงานทั่วไป
12. นางสาวปาริฉัตร	ศรีวารีรัตน์		นักศึกษาฝึกงาน
13. นายพุทธรัตน์	ชพานนท์		นักศึกษาฝึกงาน

เริ่มประชุมเวลา ๐๙.๓๐ น.

เมื่อถึงกำหนดเวลานัดประชุมแล้ว นางสาวอัมพร  ภูแก้ว หัวหน้าฝ่ายอำนวยการ รักษาราชการแทน
หัวหน้าสำนักปลัด ทำหน้าที่เลขานุการสภาเทศบาล ได้ตรวจสอบรายชื่อสมาชิกสภาเทศบาล 

-๒-

ผู้มาประชุมที่ได้ลงลายมือชื่อไว้  มีสมาชิกสภาเทศบาลเข้าร่วมประชุมทั้งหมด ๙ คน  ถือว่าครบ
องค์ประชุม ผู้ลาประชุม ๑ คน และผู้เข้าร่วมประชุม ๑๓ คน จึงให้สัญญาณเรียกสมาชิกสภาเทศบาลนายกเทศมนตรีและคณะผู้บริหารเทศบาลตำบลพลวง และผู้เข้าร่วมประชุมเข้าห้องประชุม

	นางสาวอัมพร ภูแก้ว หัวหน้าฝ่ายอำนวยการ รักษาราชการแทนหัวหน้าสำนักปลัด ทำหน้าที่เลขานุการสภาเทศบาล เรียนเชิญนายกาหลง สุขโข ประธานสภาเทศบาลตำบลพลวง ประธานในที่ประชุมสภาฯ จุดเทียนธูปบูชาพระรัตนตรัย และกล่าวเปิดประชุมสภาเทศบาลตำบลพลวง สมัยสามัญ สมัยที่ ๔                                                                                                                                                                                                                                                                                                                                                                                                                                                                                                                         ครั้งที่ ๑ ประจำปี ๒๕๖๓ และดำเนินการประชุมตามระเบียบวาระ ดังนี้

ระเบียบวาระที่ ๑	เรื่องประธานแจ้งให้ที่ประชุมทราบ
ระเบียบวาระที่ ๒	เรื่องรับรองรายงานการประชุมครั้งที่ผ่านมา
ระเบียบวาระที่ ๓	เรื่องเสนอเพื่อทราบ
			๓.๑ เรื่อง ประกาศใช้เทศบัญญัติ เรื่อง งบประมาณรายจ่ายประจำปีงบประมาณ 
พ.ศ.๒๕๖๔ เมื่อวันที่ 25 กันยายน พ.ศ.2563
๓.๒ เรื่อง ประกาศใช้แผนการดำเนินงาน ประจำปีงบประมาณ พ.ศ.๒๕๖๔ เมื่อ
วันที่ ๒๖ ตุลาคม พ.ศ.๒๕๖๓
๓.๓ เรื่อง ประกาศใช้แผนปฏิบัติการป้องกันการทุจริต (พ.ศ.๒๕๖๑ – ๒๕๖๕) เมื่อวันที่ ๒๙ ตุลาคม พ.ศ.๒๕๖๓
๓.๔ เรื่อง การขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี เมื่อวันที่ ๒๓ มิถุนายน พ.ศ.๒๕๖๓ (สำนักงานเกษตรอำเภอเขาคิชฌกูฏ) 
ระเบียบวาระที่ ๔	เรื่องเสนอเพื่อพิจารณา
ระเบียบวาระที่ ๕	เรื่องอื่น ๆ
			๕.๑ การจำหน่ายสลากกาชาดการกุศลจังหวัดจันทบุรี ประจำปี ๒๕๖๔ 

ระเบียบวาระที่ ๑	เรื่องประธานแจ้งให้ที่ประชุมทราบ
		ไม่มี
ระเบียบวาระที่ ๒	เรื่องรับรองรายงานการประชุมครั้งที่ผ่านมาสมัยวิสามัญ สมัยที่ 1 ครั้งที่ ๑ 
ประจำปี ๒๕๖๓ เมื่อวันที่ ๒๘ กันยายน ๒๕๖๓

ประธานสภา	ขอให้ท่านสมาชิกสภาเทศบาลตำบลพลวง ได้พิจารณาตรวจสำเนารายงาน
การประชุมสภาเทศบาล สมัยวิสามัญ สมัยที่ ๑ ครั้งที่ ๑  ประจำปี ๒๕๖๓  เมื่อ
วันที่ ๒๘ กันยายน ๒๕๖๓ ว่ามีส่วนใดประสงค์ที่จะแก้ไขหรือไม่
มติที่ประชุม		ไม่มีผู้ใดประสงค์ที่จะขอแก้ไขส่วนใด
ประธานสภา		เมื่อไม่มีสมาชิกสภาเทศบาลท่านใดขอให้สมาชิกสภาเทศบาลทุกท่านได้ตรวจสอบดู
สำเนารายงานการประชุมครั้งที่ผ่านมาว่ามีข้อใดแก้ไขหรือไม่ หากไม่มีและท่านใดเห็นควรรับรองรายงานการประชุมครั้งที่ผ่านมาดังกล่าว โดยการยกมือ

-๓-

ที่ประชุม	ได้ตรวจสอบรายงานการประชุมแล้วไม่มีข้อใดขอแก้ไข  จึงมีมติเป็น       
เอกฉันท์รับรองรายงานการประชุมสมัยประชุมวิสามัญ สมัยที่ ๑ ครั้งที่ ๑ ประจำปี
๒๕๖๓ เมื่อวันที่ ๒๘ กันยายน ๒๕๖๓  จำนวน 8 เสียง
ระเบียบวาระที่ ๓	เรื่องเสนอเพื่อทราบ
		๓.๑ เรื่อง ประกาศใช้เทศบัญญัติ เรื่อง งบประมาณรายจ่ายประจำปีงบประมาณ พ.ศ.
   		๒๕๖๔ เมื่อวันที่ ๒๕ กันยายน พ.ศ.๒๕๖๓
ประธาน			ขอเชิญนายกเทศมนตรี ชี้แจงรายละเอียดต่อที่ประชุมทราบ
นายกเทศมนตรี			อาศัยอำนาจตามความในพระราชบัญญัติเทศบาล พ.ศ.๒๔๙๖ และที่แก้ไข
เพิ่มเติม มาตรา ๖๒ และมาตรา ๖๓ เทศบาลตำบลพลวงได้จัดทำร่างเทศบัญญัติ เรื่อง งบประมาณรายจ่ายประจำปีงบประมาณ พ.ศ.2564 โดยผ่านความเห็นชอบจากสภาเทศบาลตำบลพลวง ในคราวประชุมสภาเทศบาลตำบลพลวง สมัยสามัญ สมัยที่ ๓ ครั้งที่ ๒ ประจำปี ๒๕๖๓ เมื่อวันที่ ๒๑ สิงหาคม ๒๖๗๓ และผ่านความเห็นชอบจากผู้ว่าราชการจังหวัดจันทบุรี ตามหนังสืออำเภอเขาคิชฌกูฏ ที่ จบ 0023.9/1791 ลงวันที่ ๒๒ กันยายน ๒๕๖๓
 	เพื่อให้การดำเนินกิจการเทศบาลตำบลพลวงเป็นไปด้วยความเรียบร้อย เทศบาลตำบลพลวง จึงประกาศใช้เทศบัญญัติ เรื่อง งบประมาณรายจ่าย ประจำปีงบประมาณ พ.ศ.2564 โดยมีผลใช้บังคับตั้งแต่ วันที่ ๑ ตุลาคม พ.ศ.2563 เป็นต้นไป
ที่ประชุม		รับทราบ
			3.2 เรื่อง ประกาศใช้แผนการดำเนินงาน ประจำปีงบประมาณ พ.ศ.๒๕๖๔ เมื่อวันที่ 
๒๖ ตุลาคม พ.ศ.๒๕๖๓
ประธาน			ขอเชิญนายกเทศมนตรี ชี้แจงรายละเอียดต่อที่ประชุมทราบ
นายกเทศมนตรี			ตามระเบียบกระทรวงมหาดไทย ว่าด้วยการจัดทำแผนพัฒนาขององค์กร
ปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึงฉบับที่ ๓ พ.ศ.๒๕๖๑ หมวด ๕ การนำแผนพัฒนาไปปฏิบัติ ข้อ ๒๖ (๒) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่น ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
	ซึ่งในการจัดทำแผนการดำเนินงานของเทศบาลตำบลพลวง ประจำปีงบประมาณ พ.ศ.๒๕๖๔ ได้ผ่านความเห็นชอบจากคณะกรรมการพัฒนาเทศบาลตำบลพลวง ในการประชุมคณะกรรมการพัฒนาเทศบาลตำบลพลวง วันที่ ๒๒ ตุลาคม พ.ศ.๒๕๖๓ และนายกเทศมนตรีได้ประกาศใช้แล้วเมื่อวันที่ ๒๖ ตุลาคม พ.ศ.๒๕๖๓

-๔-

			ขอเชิญหัวหน้าฝ่ายอำนวยการ รักษาราชการแทน หัวหน้าสำนักปลัดเทศบาล ชี้แจง
รายละเอียดแผนการดำเนินงาน ประจำปีงบประมาณ พ.ศ.2564 ให้ที่ประชุมทราบ
นางสาวอัมพร ภูแก้ว		แผนการดำเนินงานแผนการดำเนินงาน เป็นแผนพัฒนาขององค์กรปกครอง
(หัวหน้าฝ่ายอำนวยการฯ)	ส่วนท้องถิ่น ที่แสดงถึงรายละเอียดของแผนงาน/โครงการพัฒนา และกิจกรรมการพัฒนาที่ดำเนินการจริงทั้งหมดในพื้นที่ประจำปีงบประมาณนั้น ให้มีความชัดเจนในการปฏิบัติงานมากขึ้น  ลดความซ้ำซ้อนของโครงการ  มีการประสานแผนบูรณาการกับ
	หน่วยงาน และกำหนดรายละเอียดต่าง ๆ ของแผนงาน/โครงการในแผนการดำเนินงาน แผนการดำเนินงานฉบับนี้เรียกว่า แผนการดำเนินงานประจำปีงบประมาณ พ.ศ.๒๕๖4 ของเทศบาลตำบลพลวง ซึ่งได้รวบรวมแผนโครงการตามเทศบัญญัติงบประมาณรายจ่าย ประจำปีงบประมาณ พ.ศ.๒๕๖4 โครงการตามเงินอุดหนุนทั่วไป เงินอุดหนุนเฉพาะกิจที่มีวัตถุประสงค์ โครงการงบประมาณพัฒนาจังหวัดแบบบูรณาการ เงินจ่ายขาดเงินสะสม เงินเบิกตัดปี และโครงการพัฒนาของส่วนราชการอื่นทั้งราชการส่วนกลาง ราชการส่วนภูมิภาค รัฐวิสาหกิจ และองค์กรปกครองส่วนท้องถิ่นอื่นที่มาดำเนินการในพื้นที่
	วัตถุประสงค์ของแผนดำเนินงาน
1. เพื่อให้เทศบาลตำบลพลวง มีกระบวนการทำงานที่มีประสิทธิภาพ ลดความ
ซ้ำซ้อนของโครงการมีการประสานงาน และบูรณาการของโครงการทุกภาคส่วนอย่างแท้จริง
2. เพื่อเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสม และมีประสิทธิภาพ
ขั้นตอนการจัดทำแผนการดำเนินงาน
ขั้นตอนที่ ๑ คณะกรรมการสนับสนุนการจัดทำแผนพัฒนาเทศบาลรวบรวมแผนงาน โครงการ/กิจกรรมของเทศบาลตำบลพลวง หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่น ๆ ที่ดำเนินการในพื้นที่ของเทศบาล แล้วจัดทำร่างแผนการดำเนินงานเสนอคณะกรรมการพัฒนาเทศบาล
ขั้นตอนที่ ๒ คณะกรรมการพัฒนาเทศบาลพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนทราบโดยทั่วกันและต้องปิดประกาศไว้อย่างน้อยสามสิบวัน
ประโยชน์ของแผนการดำเนินงาน
1. การดำเนินงานเป็นไปตามกรอบนโยบายและยุทธศาสตร์/แนวทางที่วางไว้
2. สามารถกำหนดแผนงาน โครงการ ที่สามารถแก้ไขปัญหารและความต้องการของประชาชนในเขตพื้นที่
3. ผู้บริหารสามารถใช้ติดตามความก้าวหน้าของโครงการต่าง ๆ ในการบริหารกิจการเทศบาล ประจำปีงบประมาณ พ.ศ.๒๕๖4

4. ผู้บริหารทุกระดับชั้นสามารถประเมินผลตามหลักประสิทธิภาพและประสิทธิผลของแผนงาน/โครงการรวมทั้งส่วนราชการที่รับผิดชอบได้
ที่ประชุม		รับทราบ
3.3 เรื่อง ประกาศใช้แผนปฏิบัติการป้องกันการทุจริต (พ.ศ.๒๕๖๑ – ๒๕๖๕) เมื่อวันที่ ๒๙ ตุลาคม พ.ศ.๒๕๖๓
ประธาน			ขอเชิญนายกเทศมนตรี ชี้แจงรายละเอียดต่อที่ประชุมทราบ
นายกเทศมนตรี			ตามที่หนังสือจังหวัดจันทบุรี ที่ จบ 0023.4/ว 4631 ลงวันที่ 3 กันยายน 
2563 เรื่อง แจ้งขยายกรอบเวลาแผนปฏิบัติการป้องกันการทุจริตขององค์กรปกครองส่วนท้องถิ่น โดยได้ขยายกรอบเวลาแผนปฏิบัติการป้องกันการทุจริตที่จะสิ้นสุดในปีงบประมาณ 2564 เป็นสิ้นสุดปีงบประมาณ พ.ศ.2564 และให้เทศบาลตำบลพลวง ดำเนินการทบทวนและจัดทำแผนปฏิบัติการป้องกันการทุจริต (พ.ศ.2561 – 2565) 
	เทศบาลตำบลพลวง ได้ดำเนินการแต่งตั้งคณะทำงานจัดทำแผนและทบทวนแผนปฏิบัติการป้องกันการทุจริต (พ.ศ.2561 – ๒๕๖๕) เพื่อศึกษา วิเคราะห์ จัดทำ ทบทวน และพัฒนาปรับปรุงแผนปฏิบัติการป้องกันการทุจริต (พ.ศ.2561 – 2564) ของเทศบาลตำบลพลวงและดำเนินการจัดทำแผนปฏิบัติการป้องกันการทุจริต (พ.ศ.2561 – 2565) เสร็จเรียบร้อยแล้ว เพื่อให้การดำเนินงานดังกล่าว บรรลุผลได้อย่างเป็นรูปธรรม เทศบาลตำบลพลวงจึงขอประกาศใช้แผนปฏิบัติการป้องกันการทุจริต (พ.ศ.๒๕๖๑ – ๒๕๖๕) ของเทศบาลตำบลพลวง เพื่อใช้เป็นกรอบและแนวทางในการปฏิบัติตามระเบียบต่อไป นายกเทศมนตรีได้ประกาศใช้แล้วเมื่อวันที่ ๒๙ ตุลาคม พ.ศ.๒๕๖๓ 
ที่ประชุม		รับทราบ
๓.๔ เรื่อง การขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี เมื่อวันที่ ๒๓ มิถุนายน ๒๕๖๓
ประธาน			ขอเชิญเกษตรอำเภอเขาคิชฌกูฏ ชี้แจงรายละเอียดต่อที่ประชุมทราบ 
(นางสาวจารุวรรณ ทองใบ)	ด้วยกรมส่งเสริมการเกษตร ได้แจ้งให้สำนักงานเกษตรอำเภอเขาคิชฌกูฏเกษตรอำเภอเขาคิชฌกูฏ	ดำเนินการขออนุญาตเข้าทำประโยชน์ในพื้นที่ป่าไม้ ตามมติคณะรัฐมนตรี เมื่อวันที่ ๒๓ 
มิถุนายน ๒๕๖๓ ตามที่กระทรวงทรัพยากรธรรมชาติและสิ่งแวดล้อม (กรมป่าไม้) เสนอเรื่องการเข้าทำประโยชน์ในพื้นที่ป่าไม้ และขอผ่อนผันมติคณะรัฐมนตรี เมื่อวันที่ 8 กรกฎาคม 2563 ในกรณีที่ปรากฏว่ายังมีส่วนราชการใด เข้าทำประโยชน์ในพื้นที่ป่าไม้ก่อนได้รับอนุญาต โดยมีส่วนราชการหรือหน่วยงานของรัฐที่เข้าทำประโยชน์ในพื้นที่ป่าไม้ก่อนได้รับอนุญาต จำนวน ๗๔ จังหวัด รวม 31,179 แห่ง 
-๖-

	สำนักงานเกษตรอำเภอเขาคิชฌกูฏ จึงขอเข้าร่วมประชุมและนำเรื่องการขออนุญาตเข้าทำประโยชน์ในพื้นที่ป่าไม้ตามมติคณะรัฐมนตรี เมื่อวันที่ 23 มิถุนายน 2563 เข้าวาระการประชุมสภาเทศบาลตำบลพลวง  เพื่อให้ประชุมสภาเทศบาลตำบล
พลวง พิจารณาให้ความเห็นชอบ ซึ่งจะใช้เป็นเอกสารประกอบคำขออนุญาตเข้าทำประโยชน์ในเขตป่า ตามมาตรา 54 แห่งพระราชบัญญัติป่าไม้ พุทธศักราช 2484 จำนวน 2 แห่ง คือ 
๑. ขอใช้ที่ดินสาธารณะประโยชน์ “ทุ่งหนองเต่า” เพื่อใช้ประโยชน์เป็นที่ตั้งสำนักงานเกษตรอำเภอเขาคิชฌกูฏ และโกดังเก็บวัสดุ                             
๒. ขอใช้ที่ดินสาธารณะประโยชน์ “ทุ่งหนองเต่า” เพื่อใช้ประโยชน์เป็นที่ตั้งบ้านพักข้าราชการสำนักงานเกษตรอำเภอเขาคิชฌกูฏ 
ปลัดเทศบาล			ขออนุญาตสอบถามเกษตรอำเภอเขาคิชฌกูฏว่า หนังสือขอนำเรื่องขออนุญาต
เข้าทำประโยชน์ในพื้นที่ป่าไม้ ตามมติคณะรัฐมนตรี เมื่อวันที่ ๒๓ มิถุนายน ๒๕๖๓ เข้าวาระการประชุมสภาเทศบาลตำบลพลวง เพื่อให้ประชุมสภาเทศบาลตำบลพลวงพิจารณาให้ความเห็นชอบนั้น  โดยหนังสืออ้างถึงตามมาตรา 54 แห่งพระราชบัญญัติป่าไม้ พ.ศ.๒๔๘๔ จำนวน ๒ แห่ง คือ ๑. ขอใช้ที่ดินสาธารณะประโยชน์                “ทุ่งหนองเต่า” เพื่อใช้ประโยชน์เป็นที่ตั้งสำนักงานเกษตรอำเภอเขาคิชฌกูฏ และโกดังเก็บวัสดุ
2. ขอใช้ที่ดินสาธารณะประโยชน์ “ทุ่งหนองเต่า” เพื่อใช้ประโยชน์เป็นที่ตั้งบ้านพักข้าราชการสำนักงานเกษตรอำเภอเขาคิชฌกูฏ 
ในบริเวณพื้นที่ทั้ง ๒ แห่งดังกล่าวนั้นเป็นพื้นที่สาธารณะประโยชน์ ซึ่งได้ดำเนินการออกหนังสือสำคัญสำหรับที่หลวง (นสล.) เรียบร้อยแล้ว เมื่อปี พ.ศ.2540 โดยไม่เกี่ยวข้องกับพระราชบัญญัติป่าไม้ ซึ่งเป็นไปตามขั้นตอนดำเนินการขออนุญาตใช้ประโยชน์ในที่ดินของรัฐ ตามมาตรา 9 แห่งประมวลกฎหมายที่ดินหน่วยงานรับผิดชอบหลัก กรมที่ดิน (สำนักงานที่ดินจังหวัด/สาขา ท้องที่)
ประธาน			มีสมาชิกสภาเทศบาลมีความเห็นอย่างไร
นายจารึก สุขโข			ในกรณีการขอใช้ที่ดินสาธารณประโยชน์ บริเวณทุ่งหนองเต่า มีหลักฐานการ
(สมาชิกสภาเทศบาล) 	ออกหนังสือสำคัญสำหรับที่หลวง (นสล.) เมื่อปี พ.ศ.2540 แล้วนั้น และใช้ประโยชน์
ร่วมกัน ซึ่งจะไม่เกี่ยวข้องกับพระราชบัญญัติป่าไม้ พ.ศ.2484 เป็นการขออนุญาตใช้ประโยชน์ในที่ดินของรัฐ ตามมาตรา 9 แห่งประมวลกฎหมายที่ดินหน่วยงานรับผิดชอบหลัก อย่างชัดเจน กระผมมีความเห็นว่า ในการนำเรื่อง การขออนุญาตเข้าทำประโยชน์

ในพื้นที่ป่าไม้ ตามมติคณะรัฐมนตรี เมื่อวันที่ ๒๓ มิถุนายน ๒๕๖๓ ของสำนักงานเกษตรอำเภอเขาคิชฌกูฏ โดยเข้าวาระการประชุมสภาเทศบาลตำบลพลวง   เพื่อให้
ประชุมสภาเทศบาลตำบลพลวงพิจารณาให้ความเห็นชอบนั้น  เนื่องจากสำนักงานเกษตรอำเภอเขาคิชฌกูฏ นำเอกสารหลักฐานเสนอต่อสภาเทศบาลตำบลพลวง ยังไม่ครบถ้วน เช่น การประชุมรับฟังความคิดเห็นของประชาชนในพื้นที่  จึงขอเสนอให้สำนักงานเกษตรอำเภอเขาคิชฌกูฏ นำเอกสารมาประกอบเพิ่มเติมในการเข้าประชุมสภาเทศบาลครั้งต่อไป 
ที่ประชุม		รับทราบ และแจ้งสำนักงานเกษตรอำเภอเขาคิชฌกูฏ เตรียมข้อมูลประกอบการ
พิจารณาการขออนุญาต ตามมาตรา 9 แห่งประมวลกฎหมายที่ดิน เสนอที่ประชุมสภาในคราวต่อไป
ระเบียบวาระที่ ๕	เรื่องอื่น ๆ
๕.๑ การจำหน่ายสลากกาชาดการกุศลจังหวัดจันทบุรี ประจำปี 2564
นางสาวอัมพร ภูแก้ว		ด้วยจังหวัดจันทบุรีร่วมกับเหล่ากาชาดจังหวัดจันทบุรี ได้กำหนดจัดกิจกรรม
(หัวหน้าฝ่ายอำนวยการฯ)	เพื่อหารายได้ให้กับเหล่ากาชาดจังหวัดจันทบุรี ประจำปี 2564 โดยได้จัดพิมพ์สลาก
กาชาดการกุศล จำนวน 100,000 ฉบับ ราคา ฉบับละ 60 บาท (๑ เล่ม มี ๒๐ ฉบับ เป็นเงินเล่มละ ๑,๒๐๐ บาท) เพื่อหารายได้สนับสนุนกิจการอันเป็นสาธารณกุศลของเหล่ากาชาดจังหวัดจันทบุรี ซึ่งสำนักงานส่งเสริมการปกครองท้องถิ่นจังหวัดจันทบุรี ได้รับสลากกาชาดการกุศล จำนวน 912 เล่ม เพื่อจัดสรรให้แก่เทศบาลตำบลและองค์การบริหารส่วนตำบลในพื้นที่ สำนักงานส่งเสริมการปกครองท้องถิ่นจังหวัดจันทบุรี จึงขอความอนุเคราะห์ในการจำหน่ายสลากกาชาดการกุศลจังหวัดจันทบุรี จำนวน 12 เล่ม รวมเป็นเงิน 14,400 บาท (เล่มที่....1887......ถึงเล่มที่.....1898.....) โดยนำส่งเงินค่าจำหน่ายได้ที่สำนักงานส่งเสริมการปกครองท้องถิ่นอำเภอ ภายในวันที่ 25 ธันวาคม ๒๕๖๓ จึงขอแจ้งประชาสัมพันธ์การจำหน่ายสลากกาชาดให้สมาชิกสภาเทศบาลทราบโดยทั่วกัน
ที่ประชุม		รับทราบ
๕.๒ โครงการอบรมพัฒนาประสิทธิภาพ สำหรับผู้บริหาร สมาชิกสภา พนักงานเทศบาล และพนักงานจ้าง
นางสาวอัมพร ภูแก้ว		ด้วยเทศบาลตำบลพลวง ได้จัดทำโครงการอบรมพัฒนาประสิทธิภาพ สำหรับ
(หัวหน้าฝ่ายอำนวยการฯ) ผู้บริหาร สมาชิกสภา พนักงานเทศบาล และพนักงานจ้าง ขึ้น ระหว่างวันที่ 3 – 5 
ธันวาคม 2563 ณ แพรลูกแพรวรีสอร์ท ตำบลปากแพรก อำเภอเมือง จังหวัดกาญจนบุรี โดยมีเป้าหมายเพื่อพัฒนาองค์ความรู้และพัฒนาวิสัยทัศน์ ในการบริหารกิจการเทศบาลให้แก่ผู้บริหาร สมาชิกสภา พนักงานเทศบาล และพนักงานจ้าง จึงขอความร่วมมือจากสมาชิกสภาเทศบาลทุกท่านเข้าร่วมโครงการดังกล่าว เพื่อให้การดำเนินการอบรม เป็นไปด้วยความเรียบร้อย บรรลุตามวัตถุประสงค์ของโครงการ และ
-๘-

สามารถนำความรู้ที่ได้รับมาประยุกต์ใช้ให้เกิดประโยชน์ในการปฏิบัติงาน และขอชี้แจงกำหนดการโครงการฯ ให้ที่ประชุมสภาเทศบาลทราบตามเอกสารที่ได้แจกจ่ายไปแล้วนั้น
ที่ประชุม		รับทราบ

ประธาน			มีสมาชิกสภาเทศบาลหรือผู้เข้าร่วมการประชุมท่านใดจะเสนอเรื่องอื่นเพิ่มเติมหรือไม่
ที่ประชุม		ไม่มี
ประธาน	เมื่อที่ประชุมสภาเทศบาลไม่มีเรื่องอื่น ๆ ที่จะเสนอต่อที่ประชุม บัดนี้ หมดวาระการประชุมแล้ว กระผมขอปิดการประชุมสภาแต่เพียงเท่านี้ และขอขอบคุณสมาชิกสภาเทศบาล และผู้มีเกียรติทุกท่านที่เข้าร่วมประชุมในวันนี้ขอขอบคุณครับ

เวลา ๑๒.๐๐ น.	ปิดการประชุม



	ลงชื่อ     อัมพร ภูแก้ว  
   (นางสาวอัมพร ภูแก้ว)
                                    เลขานุการสภาเทศบาลตำบลพลวง		
				    ผู้บันทึกการประชุม		





 ลงชื่อ    ชำนิ สิงขรบาท	   ลงชื่อ    จารึก สุขโข                     ลงชื่อ    ณัฐพล บุญทับ  
        (นายชำนิ สิงขรบาท) 		     (นายจารึก สุขโข)		         (นายณัฐพล บุญทับ)
กรรมการตรวจรายงานการประชุม     กรรมการตรวจรายงานการประชุม       กรรมการตรวจรายงานการประชุม





	ลงชื่อ    กาหลง สุขโข
				             (นายกาหลง สุขโข)
               ประธานสภาเทศบาลตำบลพลวง
        ผู้รับรองรายงานการประชุม







	














